তবে ছিনতাইকুত ব্যালট পেপার উদ্ধার করা সম্ভব হয়নি। গতকাল বুধবার ভোট গ্রহন শেষে গণনার সময় রাত সাড়ে ৭টার দিকে নাজিরপুর সরকারী প্রাথমিক  বিদ্যালয় কেন্দ্রে ভোট গণনার সময় ১নম্বর ওয়ার্ডের সদস্য প্রার্থী মোঃ আরজেদ আলীর নেতৃত্বে ২০/২৫জনের একদল সন্ত্রাসী ধারালো অস্ত্রে সজ্জিত হয়ে অতর্কিত হামলা চালিয়ে ১৩শ ব্যালট পেপার ছিনতাই করে নিয়ে যায়। এঘটনার পর ১নম্বর ওয়ার্ডের নির্বাচন স্থগিত ঘোষণা করা হয়েছে। ভোলাহাট থানার ওসি শহীদ সারওয়ার্দী জানান, প্রিজাইডিং অফিসার এমদাদুল হক বাদি হয়ে ১নম্বর ওয়ার্ডের সদস্য প্রার্থী আরজেদ আলীসহ ৫০ জনকে আসামী করে রাতেই থানায় একটি মামলা দায়ের করে। পুলিশ এঘটনায় একই এলাকার সামসুদ্দীনের ছেলে বাইরুল ইসলাম (২৫), রেজাউল ইসলামের দুই  ছেলে মোঃ জেন্টু মিয়া (২০) ও মিজানুর রহমানকে (১৮) গ্রেফতার করেছে।